شەفەق نیوز/ سەرچەوەیگ لە وەڕێەوبەرایەتی ئیدارەی "زاخۆ" ی سەروەخوەی هەرێم کوردستان، ئمڕوو سێشەممە، خەوەردا پیاوگ خوەشکەی خوەی کوشتیە و تەرمەگەی لە یەکیگ لە کویچەیل ناوچەگە فڕە دایە.
وەڕێەوبەرایەتی پۆلیس لە بەیاننامەیگ وت، لە ساعەت هەفت دویەشەو تەرم ژنیگ وە ناو (ئ.ر.ت) پەیاکریاس، تەمەنی ۳۷ ساڵانە لە یەکیگ لە کویچەیل زاخۆ کوشیایە.
وەگورەی بەیاننامەگە، لە دویای رەسین هیزەیل پۆلیس ئەرا شوین رویداوەگە توەنریا سەرچەوەی تاوانەگە پەیابکریەێد  ک  براگەیە، دیاریکرد دەسکریاس وە لێکۆلینەوە لە رویداوەگە.
لە بەیاننامەگە وتیش وە بڕیار دادوەر فرمان دەسگیرکردنی وەگورەی مادەی 4۰5 لە یاسای سزاداین عراقی دەرچگە.
